วัดท่าล้อ (อำเภอภูเพียง)

วัดท่าล้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลฝายแก้ว อำเภอภูเพียง จังหวัดน่าน วัดท่าล้อไม่มีประวัติการสร้าง โบราณสถานสำคัญคือ องค์เจดีย์ สำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 1890 ได้รับพระราชทานวิสุงคามสีมาเมื่อวันที่ 24 กันยายน พ.ศ. 2468 กรมศิลปากรได้ประกาศขึ้นทะเบียนโบราณสถานวัดท่าล้อในราชกิจจานุเบกษาเล่มที่ 61 ตอนที่ 65 ลงวันที่ 24 ตุลาคม พ.ศ. 2487 และประกาศกำหนดขอบเขตในราชกิจจานุเบกษา เล่มที่ 97 ตอนที่ 159 ลงวันที่ 14 ตุลาคม พ.ศ. 2523 อาคารและเสนาสนะที่สำคัญ ได้แก่ เจดีย์ทรงระฆัง ซึ่งองค์เจดีย์ถูกยึดฐานให้สูง และองค์ระฆังมีขนาดเล็กเพรียว ฐานล่างเป็นฐานเขียงสามชั้นขนาดใหญ่ รองรับฐานบัวลูกแก้วอกไก่ ซึ่งมีลวดบัว 2 ลวด และถัดขึ้นไปเป็นกลุ่มมาลัยเถา 4 ชั้นรองรับองค์ระฆัง เหนือองค์ระฆังเป็นบัลลังค์ ปล้องไฉนและปลียอด และวัดยังมีวิหาร พระธาตุ รอยพระบาทบัวขาว มีงานประเพณีนมัสการพระธาตุวัดท่าล้อ ในวันขึ้น 14 ค่ำ เดือน 7 (เดือนเมษายน) เป็นประจำทุกปี อ้างอิง